CELEX: 62014CN0584
Language: mt
Date: 2014-12-18 00:00:00
Title: Kawża C-584/14: Rikors ippreżentat fit- 18 ta’ Diċembru 2014 – Il-Kummissjoni Ewropea vs Ir-Repubblika Ellenika

9.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 81/7
            
         Rikors ippreżentat fit-18 ta’ Diċembru 2014 – Il-Kummissjoni Ewropea vs Ir-Repubblika Ellenika
   (Kawża C-584/14)
   (2015/C 081/09)
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: M. Patakia u D. Loma-Osorio Lerena)
   
      Konvenuta: Ir-Repubblika Ellenika
   
      Talbiet
   
   
               —
            
            
               Tiddikjara li r-Repubblika Ellenika, peress illi ma addottatx il-provvedimenti neċessarji sabiex teżegwixxi is-sentenza mogħtija mill-Qorti tal-Ġustizzja tal-10 ta’ Settembru 2009 fil-Kawża C-286/08, Kummissjoni/Repubblika Ellenika, kienet inadempjenti fl-obbligi tagħha taħt l-Artikolu 260(1), TFUE;
            
         
               —
            
            
               Tikkundanna lir-Repubblika Ellenika tħallas lil Kummissjoni penalita’ fis-somma ta’ EUR 72  864,00 għal kull jum ta’ dewmien fl-eżekuzzjoni tas-sentenza mogħtija fil-kawża C-286/08 li jibdew jiddekorru mill-jum meta tiġi mogħtija s-sentenza fil-kawża prezenti sa dak il-jum tal-eżekuzzjoni tas-sentenza fil-kawża C-286/08;
            
         
               —
            
            
               Tikkundanna lir-Repubblika Ellenika tħallas somma f’daqqa ta’ EUR 8  096,00 kull jum li jibdew jiddekorru mill-jum ta’ l-għoti tas-sentenza fil-kawża C286/08 sa dak il-jum meta tiġi mogħtija s-sentenza fil-kawża preżenti jew sa dak il-jum minn meta tiġi eżegwita s-sentenza mogħtija fil-kawża C-286/08, jekk dan jiġri f’data aktar qrib
            
         
               —
            
            
               tikkundanna lil Kummissjoni Ewropea għall-ispejjeż.
            
         
      Motivi u argumenti prinċipali
   
   
               1.
            
            
               Fis-sentenza tagħha tal-10 ta’ Settembru 2009, kawża C-286/08, Kummissjoni/Repubblika Ellenika, il-Qorti tal-Ġustizzja ddikjarat kif ġej:
               
                           “1)
                        
                        
                           Ir-Repubblika Ellenika,
                           
                                       —
                                    
                                    
                                       Peress illi ma elaboratx u ma adottatx, fi żmien raġjonevoli, pjan ta’ immaniġjar tal-iskart perikoluż, u peress li ma wettqitx xibka integrata ta’ impjanti ta’ rimi ta’ skart perikoluż, karatterizzata b’użu ta’ metodi mill-aktar idoneji li jiggaratnixxu l-għola livell ta’ protezzjoni tal-ambjent u tas-saħħa pubblika;
                                    
                                 
                                       —
                                    
                                    
                                       Peress illi ma adottatx il-miżuri neċessarji sabiex tiggarantixxi, f’dak li huwa l-immaniġjar tal-iskart perikoluż, ir-rispett lejn l-Artikoli 4 u 8 tad-direttiva tal-Parlament Ewropew u tal-Kunsill tal-5 ta’ April 2006, 2006/12/KE (1), dwar l-iskart u kif ukoll tal-Artikoli 3, Nru 1,6,9,13 u 14 tad-direttiva tal-Kunsill tas-26 ta’ April 1999, 1999/31/KE (2), dwar ir-rimi ta’ skart f’terraferma,
                                    
                                 U peress illi naqset fl-obbligi tagħha taħt, fl-ewwel lok, l-Artikoli 1, nru. 2, u 6 tad-direttiva tal-Kunsill tat-12 ta’ Diċembru 1991, 91/689/KEE (3), dwar l-iskart perikoluż, flimkien mad-dispożizzjonijiet tal-Artioli 5, Nri 1 u 2 kif ukoll 7 nru 1 tad-Direttiva 2006/12, fit-tieni lok, tal-Artikolu 1 nru. 2, tad-direttiva 91/689 flimkien mad-dispożizzjonijiet tal-Artikoli 4 u 8 tad-direttiva 2006/12, kif ukoll, fit-tielet lok, tal-Artikoli 3, nru.1,6,9,13 u 14 tad-direttiva 1999/31.
                        
                     
                           2)
                        
                        
                           Ir-Repubblika Ellenika hiija kkundannata tbati l-ispejjeż.”
                        
                     
         
               2.
            
            
               Il-Kummissjoni avvjat proċedimenti kontra r-Repubblika Ellenika dwar l-eżekuzzjoni tas-sentenza hawn fuq imsemmija tal-Qorti tal-Ġustizzja taħt l-Artikolu 260 TFUE. Skond l-informazzjoni li ġiet mogħtija mir-Repubblika Ellenika u, b’mod partikolari, a bażi ta’ dati relattivi ghal 2009. ippreżentati lil Kummissjoni fir-risposta tas-16 ta' Mejju 2011, jirriżulta li l-produzzjoni kumplessiva tal-iskart perikoluż ghas-sena 2011 hija ekwivalenti għal 1 84  863,50 tunnellata, u dan meta storikament r-rifjuti jammontaw għal 3 23  452,40 tunnellata u l-esportazzjoni tammonta ghal 5  147,40 tunnellata. Kif jidher hawn fuq jirriżulta li ma ġietx eżegwita s-sentenza tal-Qorti tal-Ġustizzja fil-kawża C-286/08, u dana aktar miinn seba’ snin wara l-għoti tal-istess sentenza.
            
         
               3.
            
            
               Għaldaqstant, il-Kummissjoni qed tipproponi dan ir-rikos quddiem il-Qorti tal-Ġustizzja, taħt l-Artikolu 260(2) TFUE, li jiprrevedi li, kemmildarba il-Kummissjoni tipproponi rikors quddiem il-Qorti tal-Ġustizzja meta Stat Membru ma jkunx adotta il-provvedimenti li l-eżekuzzjoni ta’ sentenza tkun imponiet fuqu u dana fiż-żmien stabbilit mill-Kummissjoni, din tal-aħħar tippreċiża l-import tal-penalita’ jew/u tas-somma li għandha titħallas, li fl-opinjoni tal-Kummissjoni, is-Stat Membru jrid iħallas u li l-Kummissjoni tikkunsidra bħala adegwat fiċ-ċirkostanzi. Id-deċiżjoni finali dwar l-impożizzjoni tas-sanzjonijiet previsti mill-Artikolu 260 TFUE tiġi adottata mill-Qorti tal-Ġustizzja fl-eżerċizzju tal-kompetenza estiża tagħha ukoll fil-mertu.
            
         
               4.
            
            
               Il-Kummissjoni, filwaqt li tapplika l-kriterji magħmula fil-komunikazzjoni tat-13/12/2005 (test aġġornat tas-17/09/2014) dwar l-applikazzjoni tal-Artikolu 260 TFUE, titlob lil Qorti tal-Ġustizzja tiddikjara li r-Repubblika Ellenika, peress li ma adottatx il-provvedimenti neċessarji sabiex tibda teżegwixxi is-sentenza mogħtija mill-Qorti tal-Ġustizzja tal-10 ta’ Settembru 2009 fil-kawża C-286/08, Kummissjoni/Repubblika Ellenika, kienet inadempjenti fl-obbligi taghħa taħt l-Artikolu 260(1) TFUE, tikkundanna lir-Repubblika Ellenika li tħallas lil Kummissjoni il-penalita’ kif indikata fis-somma ta’ EUR 72  864,00 għal kull jum ta’ dewmien fl-eżekuzzjoni tas-sentenza mogħtija fil-kawża C-286/08 li jibdew jiddekorru minn dak il-jum meta tiġi mogħtija is-sentenza fil-kawża preżenti sa dak il-jum meta tiġi eżegwita s-sentenza fil-kawża C-286/08, li tikkundanna r-Repubblika Ellenika li tħallas lil Kummissjoni l-ammont f’daqqa ta’ EUR 8  096,00 kull jum li jibdew jiddekorru minn dak il-jum meta ġiet mogħtija s-sentenza fil-kawża C-286/088 sa dak il jum meta tiġi mogħtija s-sentenza fil-kawża preżenti jew sa dak il-jum minn meta tiġi eżegwita s-sentenza mogħtija fil-kawża C-286/08, jekk dan jiġri f’data aktar qrib, u li tikkundanna lir-Repubblika Ellenika tbati l-ispejjeż tal-kawża.
            
         
      (1)  ĠU L 114, p 9 sa 21
   
   
      (2)  ĠU L 182 p 1 sa 19
   
   
      (3)  ĠU L 377 p 20 sa 27